Universitatea ADA din Baku a lansat pe 1 noiembrie 2017 programul de admitere pentru anul universitar 2018-2019, cuprinzând o ofertă de 700 de locuri de studii pentru cetățenii străini.

Programele de studii vizează domenii precum științele economice, relațiile internaționale, administrația publică, tehnologia informației sau management educațional, procesul de predare realizându-se în limba engleză. Activitățile educaționale formale sunt completate de excursii, programe de pregătire și imersiune lingvistică, proiecte sociale și culturale.

Începând cu anul 2009, Universitatea ADA oferă Bursa Internațională „Alimardan Topchubashov” pentru a oferi studenților din întreaga lume cursuri de instruire și leadership internațional. Termenul limită de depunere a candidaturilor este 5 aprilie 2018 și se adresează candidaților care au fost acceptați în prealabil la unul din programele din cadrul Universității ADA.

Detalii suplimentare privind oferta de studii a universității ADA se găsesc la adresa: <http://www.ada.edu.az/en-US/Pages/overview.aspx>.

Pentru informații suplimentare privind Bursa Internațională „Alimardan Topchubashov” puteți accesa website-ul: <http://www.ada.edu.az/en-US/Pages/admission_fellowships.aspx>